Gant al levr - mañ e tizoloan ur rummad nevez gant Enid Blyton : The Faraway Tree . Pevar levr zo ennañ : The Enchanted Wood ( 1939 ) , The Magic Faraway Tree ( 1943 ) , The Folk of the Faraway Tree ( 1946 ) hag Up the Faraway Tree ( 1951 ) . N ' eo ket a - ratozh ' m eus kroget gant an eil , met kavout a ra din n ' eo ket un dalc ' h , pa lak evezh Enid Blyton , evel en he heuliadoù all , da adkinnig berr - ha - berr harozioù ha degouezhioù kent a - benn ma c ' hello n ' eus forzh piv kregiñ n ' eus forzh pelec ' h . N ' eo ket bet troet ar rummad - mañ e galleg . Emaomp amañ en ur bed hud , tost mat ouzh hini Deux enfants dans un sapin : n ' eo ket ur souezh , pa zizoloan e - barzh Wikipedia eo en e stumm saoznek orin ( The Yellow Fairy Book , 1936 ) e vez anv eus ar wezenn hud evit ar wezh kentañ . Ken berraet eo ar stumm gallek ma ne oan ket peursur e oa ul liamm etrezo avat !